title: 2008/59/EK: Komisijas Lēmums ( 2007. gada 18. decembris ), ar ko pielāgo korekcijas koeficientus, kurus no 2006. gada 1. augusta , 2006. gada 1. septembra , 2006. gada 1. oktobra , 2006. gada 1. novembra , 2006. gada 1. decembra un 2007. gada 1. janvāra piemēro trešās valstīs strādājošo Eiropas Kopienu ierēdņu, pagaidu darbinieku un līgumdarbinieku atalgojumam, kā arī atalgojumam konkrētiem ierēdņiem, kas paliek amatā abās jaunajās dalībvalstīs uz laiku ne ilgāku par deviņpadsmit mēnešiem pēc abu jauno dalībvalstu pievienošanās

text:
               18.1.2008

               LV

               Eiropas Savienības Oficiālais Vēstnesis

               L 15/29

      KOMISIJAS LĒMUMS

   (2007. gada 18. decembris),
   ar ko pielāgo korekcijas koeficientus, kurus no 2006. gada 1. augusta, 2006. gada 1. septembra, 2006. gada 1. oktobra, 2006. gada 1. novembra, 2006. gada 1. decembra un 2007. gada 1. janvāra piemēro trešās valstīs strādājošo Eiropas Kopienu ierēdņu, pagaidu darbinieku un līgumdarbinieku atalgojumam, kā arī atalgojumam konkrētiem ierēdņiem, kas paliek amatā abās jaunajās dalībvalstīs uz laiku ne ilgāku par deviņpadsmit mēnešiem pēc abu jauno dalībvalstu pievienošanās
   (2008/59/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Kopienu Civildienesta noteikumus un Kopienu pārējo darbinieku nodarbināšanas kārtību, ko nosaka Padomes Regula (EEK, Euratom, EOTK) Nr. 259/68 (1) un jo īpaši tās X pielikuma 13. panta otrā daļa,
   ņemot vērā abu jauno dalībvalstu Pievienošanās līgumu un jo īpaši tā 33. panta 4. punktu,
   tā kā:

               (1)

               Piemērojot Civildienesta noteikumu X pielikuma 13. panta pirmo daļu, ar Padomes Regulu (EK, Euratom) Nr. 453/2007 (2) ir noteikti korekcijas koeficienti, kurus no 2006. gada 1. jūlija piemēro atalgojumam, ko maksā darba vietas valsts valūtā Eiropas Kopienu ierēdņiem, pagaidu darbiniekiem un līgumdarbiniekiem, kuri strādā trešās valstīs, kā arī atalgojumam konkrētiem ierēdņiem, kas paliek amatā abās jaunajās dalībvalstīs uz laiku ne ilgāku par deviņpadsmit mēnešiem pēc pievienošanās.

               (2)

               Saskaņā ar Civildienesta noteikumu X pielikuma 13. panta otro daļu no 2006. gada 1. augusta, 2006. gada 1. septembra, 2006. gada 1. oktobra, 2006. gada 1. novembra, 2006. gada 1. decembra un 2007. gada 1. janvāra daži korekcijas koeficienti ir jāpielāgo tajos gadījumos, kad, pēc Komisijas rīcībā esošajiem statistikas datiem, dzīves dārdzība, ko aprēķina pēc attiecīga korekcijas koeficienta un valūtas maiņas kursa, dažās trešās valstīs ir izrādījusies par 5 % augstāka nekā iepriekšējā koeficientu noteikšanas vai pielāgošanas reizē,

         IR NOLĒMUSI ŠĀDI.
   Vienīgais pants
   Korekcijas koeficienti, ko no 2006. gada 1. augusta, 2006. gada 1. septembra, 2006. gada 1. oktobra, 2006. gada 1. novembra, 2006. gada 1. decembra un 2007. gada 1. janvāra piemēro trešās valstīs strādājošo Eiropas Kopienu ierēdņu, pagaidu darbinieku un līgumdarbinieku atalgojumam, kā arī atalgojumam konkrētiem ierēdņiem, kas paliek amatā abās jaunajās dalībvalstīs uz laiku ne ilgāku par deviņpadsmit mēnešiem pēc pievienošanās, un ko maksā darba vietas valsts valūtā, tiek pielāgoti tā, kā norādīts pielikumā.
   Atalgojuma aprēķināšanā izmantoto valūtas maiņas kursu nosaka saskaņā ar Finanšu regulas īstenošanas noteikumiem, un tas atbilst maiņas kursam, kas ir spēkā pirmajā daļā minētajā datumā.

      Briselē, 2007. gada 18. decembrī

            Komisijas vārdā —

            Komisijas locekle

         Benita FERRERO-WALDNER

      (1)  OV L 56, 4.3.1968., 1. lpp. Regulā jaunākie grozījumi izdarīti ar Regulu (EK, Euratom) Nr. 337/2007 (OV L 90, 30.3.2007., 1. lpp.).

      (2)  OV L 109, 26.4.2007., 1. lpp.

      PIELIKUMS

                  Darba vieta

                  Korekcijas koeficienti 2006. gada augustā

                  Lesoto

                  68,3

                  Madagaskara

                  76,9

                  Mozambika

                  76,4

                  Zimbabve

                  60,1

                  Darba vieta

                  Korekcijas koeficienti 2006. gada septembrī

                  Senegāla

                  85,5

                  Jemena

                  71,9

                  Zimbabve

                  71,4

                  Darba vieta

                  Korekcijas koeficienti 2006. gada oktobrī

                  Brazīlija

                  79,3

                  Gvineja

                  55,8

                  Nepāla

                  72,4

                  Kongo Demokrātiskā Republika

                  122,8

                  Zimbabve

                  82,6

                  Darba vieta

                  Korekcijas koeficienti 2006. gada novembrī

                  Alžīrija

                  91,4

                  Armēnija

                  122,5

                  Indonēzija

                  89,8

                  Moldova

                  55,8

                  Kongo Demokrātiskā Republika

                  125,6

                  Sudāna

                  57,6

                  Zimbabve

                  95,1

                  Darba vieta

                  Korekcijas koeficienti 2006. gada decembrī

                  Argentīna

                  50,7

                  Čīle

                  72,4

                  Zālamana salas

                  89,1

                  Kongo Demokrātiskā Republika

                  127,1

                  Ruanda

                  89,6

                  Ukraina

                  106,5

                  Venecuēla

                  60,9

                  Zimbabve

                  102,4

                  Darba vieta

                  Korekcijas koeficienti 2007. gada janvārī

                  Bangladeša

                  47,1

                  Botsvāna

                  63,3

                  Brazīlija

                  83,9

                  Burkinafaso

                  94,9

                  Džibutija

                  96,8

                  Eritreja

                  49,5

                  Etiopija

                  88,1

                  Gambija

                  58,6

                  Gruzija

                  99,8

                  Gvineja

                  52,3

                  Jamaika

                  90,2

                  Malāvija

                  70,8

                  Maroka

                  91,1

                  Maurīcija

                  65,7

                  Meksika

                  73,7

                  Mozambika

                  76,1

                  Pakistāna

                  53,5

                  Svazilenda

                  56,8

                  Tanzānija

                  59,5

                  Jemena

                  74,5

                  Zimbabve

                  114,9


title: 2010/223/: Eiropadomes Lēmums ( 2010. gada 26. marts ), ar ko ieceļ Eiropas Centrālās bankas priekšsēdētāja vietnieku

text:
               21.4.2010

               LV

               Eiropas Savienības Oficiālais Vēstnesis

               L 99/7

         EIROPADOMES LĒMUMS
   (2010. gada 26. marts),
   ar ko ieceļ Eiropas Centrālās bankas priekšsēdētāja vietnieku
   (2010/223/ES)
   EIROPADOME,
   ņemot vērā Līgumu par Eiropas Savienības darbību un jo īpaši tā 283. panta 2. punktu un 139. panta 2. punkta h) apakšpunktu, kā arī 11.2. un 42.3. punktu Protokolā par Eiropas Centrālo banku sistēmas un Eiropas Centrālās bankas statūtiem,
   ņemot vērā Padomes ieteikumu (1),
   ņemot vērā Eiropas Parlamenta atzinumu (2),
   ņemot vērā Eiropas Centrālās bankas Padomes atzinumu (3),
   IR PIEŅĒMUSI ŠO LĒMUMU.
   1. pants
   Ar šo Vítor CONSTÂNCIO kungs ir iecelts par Eiropas Centrālās bankas priekšsēdētāja vietnieku uz astoņu gadu pilnvaru laiku.
   Šī iecelšana stājas spēkā 2010. gada 1. jūnijā.
   2. pants
   Šo lēmumu publicē Eiropas Savienības Oficiālajā Vēstnesī.

      Briselē, 2010. gada 26. martā

            Eiropadomes vārdā –

            priekšsēdētājs

         H. VAN ROMPUY

      (1)  OV C 52, 2.3.2010., 1. lpp.

      (2)  Atzinums sniegts 2010. gada 25. martā (Oficiālajā Vēstnesī vēl nav publicēts).

      (3)  OV C 58, 10.3.2010., 3. lpp.


title: Padomes Lēmums (ES) 2017/1762 (2017. gada 25. septembris), ar ko ieceļ divus Reģionu komitejas locekļus, ko izvirzījusi Rumānija

text:
               28.9.2017

               LV

               Eiropas Savienības Oficiālais Vēstnesis

               L 250/56

         PADOMES LĒMUMS (ES) 2017/1762
   (2017. gada 25. septembris),
   ar ko ieceļ divus Reģionu komitejas locekļus, ko izvirzījusi Rumānija
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Rumānijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Vasile Silvian CIUPERCĂ kunga un Adrian ȚUȚUIANU kunga pilnvaru termiņa beigām ir atbrīvojušās divas Reģionu komitejas locekļu vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekļiem tiek iecelti:

               —

                  Marius Horia ȚUȚUIANU kungs, President of Constanța County Council,

               —

                  Bogdan Andrei TOADER kungs, President of Prahova county council.

         2. pants
   Šis lēmums stājas spēkā tā pieņemšanas dienā.

      Briselē, 2017. gada 25. septembrī

            Padomes vārdā –

            priekšsēdētājs

         M. MAASIKAS

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: 2011/592/ES: Eiropas Parlamenta Lēmums ( 2011. gada 10. maijs ) par Eiropas Izglītības fonda 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/196

         EIROPAS PARLAMENTA LĒMUMS
   (2011. gada 10. maijs)
   par Eiropas Izglītības fonda 2009. finanšu gada budžeta izpildes apstiprināšanu
   (2011/592/ES)
   EIROPAS PARLAMENTS,
   ņemot vērā Eiropas Izglītības fonda 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Izglītības fonda 2009. finanšu gada pārskatiem, ar Fonda atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1339/2008, ar ko izveido Eiropas Izglītības fondu (3), un jo īpaši tās 17. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0109/2011),

               1.

               sniedz Eiropas Izglītības fonda direktorei apstiprinājumu par Fonda 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Izglītības fonda direktorei, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 149. lpp.

      (2)  OV L 248, 16.9.2002., 1. lpp.

      (3)  OV L 354, 31.12.2008., 82. lpp.

      (4)  OV L 357, 31.12.2002., 72. lpp.
    ---documentbreak---

               27.9.2011

               LV

               Eiropas Savienības Oficiālais Vēstnesis

               L 250/197

         EIROPAS PARLAMENTA REZOLŪCIJA
   (2011. gada 10. maijs)
   ar konstatējumiem, kas ir neatņemama daļa no Lēmuma par Eiropas Izglītības fonda 2009. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Izglītības fonda 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Izglītības fonda 2009. finanšu gada pārskatiem, ar Fonda atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1339/2008, ar ko izveido Eiropas Izglītības fondu (3), un jo īpaši tās 17. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0109/2011),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2010. gada 5. maijā Parlaments sniedza Eiropas Izglītības fonda direktorei apstiprinājumu par Fonda 2008. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā Parlaments cita starpā:

                           —

                           atzīmēja, ka, kopš 2008. gadā pārstrādāja Padomes 1990. gada 7. maija Regulu (EEK) Nr. 1360/90, ar ko izveido Eiropas Izglītības fondu (6), Fonds ir ieguvis iespēju attīstīt specializētās zināšanas arī citās jomās, ne tikai tajās, kurās tas strādāja iepriekšējos gados,

                           —

                           pauda bažas par Revīzijas palātas konstatēto pārredzamības trūkumu darbā pieņemšanas procedūrās un par Eiropas Biroja krāpšanas apkarošanai (OLAF) iesaistīšanos, uzsākot izmeklēšanu (OF/2009/0370),

                           —

                           mudināja Fondu ziņot par tā cilvēkresursu sadalījumu; jo īpaši uzsvēra – pienācīgi neņemot vērā cilvēkresursus ikgadējā plānošanā un darbības pārskatos, Fonda darbība var kļūt neefektīva;

               C.

               tā kā Fonda 2009. gada budžets bija EUR 19 100 000, kas ir par 0,5 % mazāks nekā tā 2008. gada budžets,

               1.

               norāda uz Revīzijas palātas apstiprinājumu, ka gada pārskati par Eiropas Izglītības fonda (EIF) budžetu EUR 19 100 000 apmērā patiesi atspoguļo fonda finanšu stāvokli 2009. gada 31. decembrī un ka EIF 2009. finanšu gadā veiktās darbības un naudas plūsmas atbilst tā finanšu noteikumiem;

      Darbības rādītāji

               2.

               atzinīgi vērtē Fonda mērķi uzlabot profesionālās izglītības un mācību (PIA) sistēmas Fonda partnervalstīs (“Turīnas process”) un kopā ar starptautiskajām organizācijām un divpusējiem līdzekļu devējiem izstrādāt kopēju metodiku, lai pilnveidotu tā lomu;

               3.

               atkārtoti aicina Fondu nākamajam Revīzijas palātas ziņojumam pievienojamajā tabulā iekļaut salīdzinājumu par veikumu tajā finanšu gadā, kuram jāapstiprina budžeta izpilde, un veikumu iepriekšējā finanšu gadā, lai budžeta apstiprinātājiestādei dotu iespēju labāk novērtēt Fonda darbību, salīdzinot abu gadu rezultātus;

      Sadarbība ar Eiropas Profesionālās izglītības attīstības centru (Cedefop)

               4.

               norāda, ka 2009. gada novembrī tika atjaunots Fonda un Cedefop sadarbības nolīgums 2010.–2013. gadam; ņem vērā, ka Fonds un Cedefop sadarbības sistēmas ietvaros katru gadu izstrādā kopīgu darba programmu, ko pievieno katras aģentūras darba programmai; atzinīgi vērtē Fonda mērķi turpmākajos gada darbības pārskatos sniegt pilnīgāku ziņojumu par šīs kopējās darba programmas īstenošanu;

      Budžeta pārvaldība

               5.

               mudina Fondu precīzāk izstrādāt budžeta procedūras, lai novērstu budžeta pārvietojumu ievērojamo skaitu; turklāt aicina Fondu pārvietošanas nepieciešamības gadījumos iegūt Fonda valdes atļauju; atgādina, ka šāda prasība ir paredzēta Fonda finanšu noteikumos;

               6.

               turklāt atgādina Fondam par tā pienākumu sniegt to maksājumu grafika kopsavilkuma pārskatu, kas jāveic nākamajos finanšu gados, lai īstenotu iepriekšējos finanšu gados uzņemtās budžeta saistības (Fonda finanšu noteikumu 31. panta 2. punkts);

               7.

               aicina EIF stingri ievērot pamatregulas noteikumus, it īpaši gadījumos, kad tiek veikti pārvietojumi starp dažādām budžeta sadaļām; tomēr uzskata, ka budžeta līdzekļu sadali pēc darbības jomām ir grūti īstenot sistēmā, kur ar personālu saistītie un administratīvie izdevumi tiek nošķirti no darbības izdevumiem, it īpaši aģentūrā, kuras pamatdarbība ir politikas analīze, informācijas un pieredzes izplatīšana un apmaiņa un atbalsts partnervalstu veiktspējas palielināšanai;

      Cilvēkresursi

               8.

               atzinīgi vērtē Fonda iniciatīvu rūpīgi pārskatīt savas personāla darbā pieņemšanas procedūras saistībā ar Iekšējās revīzijas dienesta (IRD) atzinumiem un Parlamenta ieteikumiem; īpaši norāda, ka ir no jauna noteikta Fonda darbā pieņemšanas procedūra, ir pievienoti daži posmi un pārskatīti galvenie atbalsta instrumenti;

      Iekšējā revīzija

               9.

               atzinīgi vērtē Fonda iniciatīvu budžeta izpildes apstiprinātājiestādei sniegt IRD iekšējās revīzijas gada ziņojumu par Fonda darbību; uzskata minēto par pārredzamības apliecinājumu un paraugprakses piemēru, kas jāievēro visām pārējām aģentūrām;

               10.

               ņem vērā, ka 2009. gadā IRD veica direktores ticamības deklarācijas pamatelementu revīziju, lai gūtu pietiekamu ticamību attiecībā uz dažādu to pamatelementu pietiekamību, efektivitāti un norādīšanu gada darbības pārskatā, uz kuriem balstīta direktores ticamības deklarācija; norāda, ka Iekšējās revīzijas dienests konstatēja, ka attiecīgās informācijas nepietiekamība, kas raksturīga direktores ticamības deklarācijai, var maldināt lasītāju; tādēļ aicina EIF direktori sīkāk izstrādāt šos apsvērumus (cita starpā sniedzot informāciju par klasificēšanas kritērijiem, par iespējamo kaitīgo ietekmi un/vai būtiskumu, kā arī par negatīvu pavērsienu iespējamību);

               11.

               atzīst, ka no 15 IRD ieteikumiem 11 ieteikumu īstenošana 2009. gadā tika pabeigta; turklāt norāda, ka 2009. gadā tika uzsākta astoņu jaunu IRD ieteikumu īstenošana par šādiem jautājumiem: direktores ticamības deklarācija, uzlabots iekšējās kontroles sistēmas apraksts, sīks riska pārvaldības apraksts, pēckontroles ieviešana finanšu darījumiem, kas ietver ar risku saistītu saistību un maksājumu paraugu ņemšanu un vēlamo vērtību noteikšanu rādītāju kopumam;

               12.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2011. gada 10. maija rezolūcijā (7) par aģentūru darbību, finanšu pārvaldību un kontroli.

      (1)  OV C 338, 14.12.2010., 149. lpp.

      (2)  OV L 248, 16.9.2002., 1. lpp.

      (3)  OV L 354, 31.12.2008., 82. lpp.

      (4)  OV L 357, 31.12.2002., 72. lpp.

      (5)  OV L 252, 25.9.2010., 182. lpp.

      (6)  OV L 131, 23.5.1990., 1. lpp.

      (7)  Pieņemtie teksti, P7_TA(2011)0163 (skatīt šā Oficiālā Vēstneša 269. lpp.).